Diari Oficial de la Generalitat Valenciana


Sumari del DOGV 2194, del 27-01-1994 (1994/830373)

ACORD de 21 de desembre de 1993, del Govern Valencià, pel qual es modifiquen els estatuts de la mercantil Valencià, Ciència i Comunicacions, SA i es nomena un nou membre del consell d'administració.
------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2194

Data del DOGV
:   27-01-1994

Secció del DOGV
:   ALTRES DISPOSICIONS

Número del document
:   1994/830373


Data del document
:   21-12-1993

Organisme emissor
:   Conselleria d'Economia i Hisenda

Tipus de document
:   Acord

ACORD de 21 de desembre de 1993, del Govern Valencià, pel qual es modifiquen els estatuts de la mercantil Valencia, Ciència i Comunicacions, SA i es nomena un nou membre del consell d'administració. [94/0415]  
El Govern Valencià, en la reunión del dia 21 de desembre de 1993, adoptà l'acord següent:  
El Decret Legislatiu 1564/1989, de 22 de desembre, pel qual s'aprovà el text refós de la Llei de Societats Anònimes, estableix, en l'article 144, que la modificació dels estatuts correspon a la junta general d'accionistes.  
L'article 21.b) de la Llei de la Generalitat Valenciana 5/1983, de 30 de desembre, estableix que correspon al Govern Valencià designar les persones que han de formar part dels òrgans d'administració de les empreses públiques de la Generalitat Valenciana.  
La Generalitat Valenciana és l'únic soci de la mercantil Valencia Ciència i Comunicacions, SA, per la qual cosa correspon al Govern Valencià, constituït en junta universal d'accionistes, tant l'adopció de l'acord de modificació dels estatuts de la societat, com el nomenament dels membres del seu consell d'administració d'acord amb el que estableixen els estatuts de la societat, aprovats pel Decret 225/1991, de 9 de desembre, del Govern Valencià.  
Per tot això, el Govern Valencià, reunit a València el dia 21 de desembre de 1993, com a junta universal d'accionistes de la mercantil Valencia, Ciència i Comunicacions, SA, accepta els punts següents de l'ordre del dia de la reunió:   
Ordre del dia  
1r. Acordar la modificació de l'article 10.1 dels estatuts de la societat, elevant en dos el nombre màxim de membres del consell d'administració.  
2n. Designar un nou membre del consell d'administració.  
3r. Autoritzar el president del consell d'administració per a realitzar els actes necessaris per a l'execució del que s'ha acordat en la reunió, atorgant per a això, si escau, les corresponents escriptures públiques i instant-ne la inscripció en el Registre Mercantil.  
4t. Autoritzar el secretari del consell d'administració de Valencia Ciència i Comunicacions, SA, per a certificar el contingut de l'acta d'aquesta junta universal d'accionistes i els acords presos.  
S'hi troben presents tots els socis de la societat, ja que en tractar-se d'una empresa pública de la Generalitat, aquesta n'és el soci únic.  
Després de l'oportuna deliberació i no havent-hi intervencions la constància de les quals se sol·licite, el Govern Valencià, en qualitat de junta universal d'accionistes, per unanimitat,  
ACORDA  
Primer  
Modificar l'article 10.1 dels estatuts de la societat, establint el nombre de membres del consell d'administració en un nombre no inferior a tres ni superior a onze.  
L'article 10 dels estatuts de la societat queda redactat de la manera següent:  
{REF Article 10  
1. La representació i l'administració de la societat serà encomanada al consell d'administració, el qual estarà integrat per un nombre de membres no inferior a tres ni superior a onze, els quals seran nomenats per la junta general d'accionistes, la qual, al seu torn, nomenarà, d'entre ells, el president del consell esmentat.  
2. El consell d'administració elegirà entre els seus membres un vice-president que substituirà el president en aquells supòsits de vacant, absència, malaltia o impediment le}gítim. Si no hi ha vice-president actuarà com a tal el conseller de major edat.  
3. El consell d'administració elegirà d'entre els seus membres un secretari i un sots-secretari a proposta del president.  
4. El càrrec de conseller tindrà una duració de cinc anys. Passat aquest termini, els consellers podran ser reelegits per períodes d'igual duració màxima».  
Segon  
Designar com a membre del consell d'administració el Sr. Antoni Birlanga Casanova.  
Actualment el nombre de membres del Consell d'Administració és de deu, dels onze previstos en els estatuts de la societat.  
Tercer  
Autoritzar el president del consell d'administració per a realitzar els actes que siguen necessaris per a l'execució del que s'ha acordat en aquesta reunió, atorgant per això, si escau, les corresponents escriptures públiques i instant-ne la inscripció en el Registre Mercantil.  
Quart  
Autoritzar el secretari del consell d'administració per a certificar el contingut de l'acta d'aquesta junta universal d'accionistes i dels acords presos.  
Acords aquests que es transcriuen literalment.  
No havent-s'hi debatut més assumptes que els ressenyats en l'ordre del dia, s'aprova l'acta corresponent a aquesta reunió de la junta universal d'accionistes de la mercantil Valencia Ciència i Comunicacions, SA.  
València, 21 de desembre de 1993  
El Conseller Secretari del Govern Valencià,  
LUIS BERENGUER FUSTER